ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _Αρ. Φύλλου 581 

” 26 Μαΐου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση εκθέσεως Επιτροπής ορίων αιγιαλού και παραλίας 

για τη βελτίωση της οδού Χαλκίδας - Αφρατίου. 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΚ 861 (1) 

Επικύρωση εκθέσεως Επιτροπής ορίων αιγιαλού και παραλίας 
στην παραλιακή περιοχή με την επωνυμία «ΡΟΔΙΑ» Δήμου Ρό¬ 
δου, επισπεύδοντος Λιμενικού Ταμείου Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως», όπως συμπληρώθηκαν και τροποποιήθηκαν με τα Ν.Δ. 
532/70 και Β.Δ. 704/70. 

2. Τις διατάξεις του ΚΔ132/1929 «περί Κτηματολογικού κανο¬ 
νισμού Δωδεκανήσου», που διατηρήθηκε σε ισχύ δυνάμει του άρ¬ 
θρου 8 Ν. 510/1947. 

3. Τις διατάξεις του Α.Ν. 2344/40 «περί αιγιαλού και παρα¬ 
λίας», όπως έχουν τροποποιηθεί και συμπληρωθεί μεταγενέ¬ 
στερα. 

4. Τις διατάξεις του Ν.Δ. 439/70 «περί συμπληρώσεως των δια¬ 
τάξεων παερί αιγιαλού». 

5. Τις διατάξεις του άρθρου 100 ΠΔ 284/88 «περί συγκροτή- 
σεως μεταξύ άλλων και της Επιτροπής καθορισμού ορίων αιγια- 
λού και παραλίας». 

6. Τις διατάξεις του άρθρου 20 Ν. 719/77 «περί του τρόπου σύ¬ 
νταξης τοπογραφικών υψομετρικών διαγραμμάτων από ιδιώτες 
μηχανικούς κ.λπ.». 

7. Την υπ’ αριθ. 1078204/927/0006Α/ 6.8.1992 κοινή Υπουρ¬ 

γική απόφαση των Υπουργών Προεδρίας και Οικονομικών «περί 
περιορισμού Συλλογικών Οργάνων του Υπουργείου Οικονομι¬ 
κών», με την οποία διατηρείται η Επιτροπή καθορισμού αιγιαλού 
και θέ¬ 


σεων αμμοληψίας». 

8. Το Δ. 3090/646/76 έγγ4ραφο του Υπουργείου Οικονομικών 
«περί του στη Δωδεκάνησο ορίου αιγιαλού» σε συνδυασμό με τις 
325/71 και 203/73 γνωμοδοτήσεις του Ν.Σ.Κ. 

9. Την από 4.8.1992 έκθεση της Επιτροπής καθορισμού ορίων 
αιγιαλού και παραλίας της κατά το άρθρο 100 Π.Δ. 284/88, στην 
περιοχή με την επωνυμία «ΡΟΔΙΑ» Δήμου Ρόδου επισπεύδοντος 
Λιμενικού Ταμείου Δωδεκανήσου. 

10. Το από Μαΐου 1992 τοπογραφικό - υψομετρικό διά¬ 
γραμμα, αποτελούμενο από πέντε (5) πινακίδες, κλίμακας 1:500, 
που συντάχθηκε από τον ιδιώτη Πολιτικό Μηχανικό Γεώργιο Ψα- 
ρομπά και το οποίο διάγραμμα θεωρήθηκε και ελέγχθηκε ως 
προς την ακρίβεια της αποτύπωσής των προς τη θάλασσα ορίων 
των ιδιοκτησιών την 28.5.1992 από τη Δ/νση Τεχνικών Υπηρε¬ 
σιών Νομαρχίας Δωδεκανήσου. Στο τοπογραφικό αυτό χαρά- 
χθηκε με κόκκινη συνεχόμενη πολυγωνική γραμμή με στοιχεία 
(ΑΒΓΔΔ' ΕΖΗΘΙΚΛΜΞΟΠΡ) με εξάρτηση των κορυφών αυτής 
από σταθερά σημεία επί του εδάφους, σημειούμενα με τσιμεντο- 
πασσάλους. Τμήμα του αιγιαλού, αυτό δηλαδή μεταξύ των κορυ¬ 
φών ΑΒΓΔ, χαράχθηκε ως εντός οικισμού ευρυσκόμενο και ως εκ 
τούτου επίσης σύμφωνα με τον κτηματολογικό κανονισμό, δεν 
προσμετρήθηκε δωδεκάμετρη ζώνη επί της ζώνης ανάβασης χει¬ 
μερίου κύμματος. 

Οριογραμμή παραλίας χαράχθηκε σε τέσσερα (4) σημεία επί 
των προς τη θάλασσα ορίων των ιδιοκτησιών (στα σημεία όπου η 
οριογραμμή αιγιαλού δεν τέμνει τις ιδιοκτησίες) με συνεχόμενη 
κίτρινη πολυγωνική γραμμή και με στοιχεία αντίστοιχα (1-2-3- 
4) (5-6-7-8-9-10-11) (12-13-14-15) (16-17-18). 

11. Το υπ’ αριθ. Φ. 544.5/188/93.Σ.329/23.3.1993 έγγραφο 
του Γ ενικού Επιτελείου Ναυτικού με το οποίο συμφωνεί με τα κα- 
θορισθέντα από την Επιτροπή όρια αιγιαλού και παραλίας. 

Εισηγουμένου του Προϊσταμένου της Κτηματικής Υπηρεσίας 
Δωδεκανήσου, αποφασίζουμε: 

Επικυρούμε την από 4.8.1992 έκθεση της κατά το άρθρο 100 
Π.Δ. 284/88 Επιτροπής καθορισμού ορίων αιγιαλού και παραλίας 
(διατηρηθεΐσα με την 1078204/927/ 0006Α/ 6.8.1992 κοινή 
Υπουργική Απόφαση Υπουργών Προεδρίας και Οικονομικών συγ- 
χωνευθείσα με την Επιτροπή αμμοληψίας σε ενιαίο συλλογικό 
όργανο με τίτλο «Επιτροπή καθορισμού ορίων αιγιαλού και θέ¬ 
σεων αμμοληψίας») στην παραλιακή περιοχή με την επωνυμία 
«ΡΟΔΙΑ» Δήμου ρόδου, καθώς επίσης και το συνοδεύον αυτή από 
Μαΐου 1992 τοπογραφικό - υψομετρικό διάγραμμα, αποτελού¬ 
μενο από πέντε (5) πινακίδες, κλίμακας 1 :500 που συντάχθηκε 
από τον ιδιώτη Πολιτικό Μηχανικό Γεώργιο Ψαρομπά, και το 
οποίο θεωρήθηκε και ελέγχθηκε ως προς την ακρίβεια της απο¬ 
τύπωσης των προς τη θάλασσα ορίων των ιδιοκτησιών την 
28.5.1992 από τη Δ/νση Τεχνικών Υπηρεσιών Νομαρχίας Δωδε¬ 
κανήσου. Στο τοπογραφικό αυτό διάγραμμα, χαράχθηκε με κόκ- 

κινη συνεχόμενη πολυγωνική γραμμή με στοιχεία (ΑΒΓΔΔ'ΕΖΗ- 
ΘΙΚΛΜΝΞΟΠΡ) με εξάρτηση των κορυφών αυτής από σταθερά 
σημεία επί του εδάφους, σημειούμενα με τσιμεντοπασσάλους. 

Η καθορισθεΐσα και χαραχθείσα επί του προαναφερόμενου τυ¬ 
πογραφικού διαγράμματος οριογραμμή αιγιαλού, αποτελεί το 
όριο του μεγίστου πλην συνήθους χειμερίου κύμματος, προσαυ¬ 
ξημένο κατά 12 μέτρα, σύμφωνα με τις διατάξεις άρθρου 3 ΚΔ 
132/29 που διατηρήθηκε σε ισχύ με το άρθρο 8 Ν. 510/1947. 

Τμήμα του αιγιαλού, αυτό δηλαδή μεταξύ των κορυφών ΑΒΓΑ, 
χαράχθηκε ως εντός οικισμού ευρισκόμενο και ως εκ τούτου, επί¬ 
σης σύμφωνα με τον κτηματολογικό κανονισμό δεν προσμετρή- 
θηκε δωδεκάμετρη ζώνη επί της ζώνης ανάβασης χειμερίου κύμ¬ 
ματος. 

Οριογραμμή παραλίας χαράχθηκε σε τέσσαρα (4) σημεία επί 
των προς τη θάλασσα ορίων των ιδιοκτησιών (στα σημεία όπου η 
οριογραμμή αιγιαλού δεν τέμνει τις ιδιοκτησίες) με συνεχόμενη 
κίτρινη πολυγωνική γραμμή και με στοιχεία αντίστοιχα (1-2-3- 
4) (5-6-7-8-9-10-11) (12-13-14-15) (16-17-18) 
σύμφωνα επίσης με τις διατάξεις του Κτηματολογικού Κανονι¬ 
σμού Δωδεκανήσου. 

Ο καθορισμός των ορίων αιγιαλού και παραλίας στη θέση αυτή 
γίνεται για πρώτη φορά, ενώ ούτε και στις παράπλευρες περιοχές 
έχει καθορισθεί. 

Εντός της ζώνης του αιγιαλού δεν υπάρχουν μόνιμα κτίσματα, 
υπάρχουν όμως στη ζώνη της παραλίας δηλαδή μικρό τμήμα του 
εργοστασίου «ΡΟΔΙΑ» καταλαμβάνει μέρος (ελάχιστο αυτής. 

Παρατηρήθηκε διαφορά μεταξύ της σημερινής ακτογραμμής 
και αυτής που εμφανίζεται στους Κτηματολογικούς χάρτες, η 
οποία όμως οφείλεται στη διάβρωση της ξηρός από τη θάλασσα, 
εξ αιτίας των λατομείων που υπήρχαν στο παρελθόν στην πε¬ 
ριοχή, από τις Ιταλικές Αρχές Κατοχής. 

Ο καθορισμός της παραπάνω οριογραμμής του αιγιαλού γίνεται 
προς εξυπηρέτηση της κατασκευής τεχνικών έργων στην περιοχή 
από το Λιμενικό Ταμείο Δωδεκανήσου. 

Η παρούσα απόφαση μαζί με την έκθεση και το τοπογραφικδ 
διάγραμμα, να δημοσιευθούν στην Εφημερίδα της Κυβερνή- 
σεως. 

Ρόδος, 17 Μαΐου 1993 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 


ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΑΡΧΙΑ ΔΩΔΕΚΑΝΗΣΟΥ 

ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 

ΚΑΙ ΘΕΣΕΩΝ ΑΜΜΟΛΗΨΙΑΣ (άρθρο 74 ΠΔ 636/77) 

ΕΚΘΕΣΗ 

Καθορισμού ορίων αιγιαλού και παραλίας στην περιοχή «ΡΟΔΙΑ» 
Δήμου Ρόδου, επισπεύδοντος Λιμενικού Ταμείου Δωδεκανή¬ 
σου. 

Ρόδος, σήμερα 4.8.1992, οι υπογεγραμμένοι: 

1. Θεόδωρος Κυριακόπουλος, Προϊστάμενος της Κτηματικής 
Υπηρεσίας Δωδεκανήσου, ως Πρόεδρος, 

2. Παύλος Συρτσάκος, τοπογράφος μηχανικός της Δ.Τ.Υ.Ν.Δ., 
νόμιμος αναπληρωτής του Δ/ντή Τ.Υ., κωλυομένου αυτού, ως μέ¬ 
λος, 

3. Παναγιώτης Παρασκευάς, Ανθυποπλοίαρχος Λιμενικού Σώ¬ 


ματος, νόμιμος αναπληρωτής του Λιμενάρχη Ρόδου, κωλυομένου 
αυτού, ως μέλος αποτελούντες την υπό του άρθρου 74 ΠΔ 
636/77 «περί διαρθώσεως Υπουργείου Οικονομικών κλπ.» προ- 
βλεπομένη Επιτροπή καθορισμού ορίων αιγιαλού και παραλίας 
διατηρηθείσα με την 0.208/181/26.4.1992 κοινή υπουργική 
απόφαση Υπουργών Προεδρίας και Οικονομικών, συγχωνευ- 
θείσα με την Επιτροπή αμμοληψίας και ονομαζομένη πλέον «Επι¬ 
τροπή καθορισμού ορίων αιγιαλού και θέσεων αμμοληψίας» μετά 
από αυτοψία που έγινε την 25η Ιουνίου 1992 και την εξέταση δι- 
καιολογητικών, διαγραμμάτων και χαρτών, προβήκαμε στον κα¬ 
θορισμό των ορίων του αιγιαλού και της παραλίας στην παραλιακή 
περιοχή με την επωνυμία «ΡΟΔΙΑ» Δήμου Ρόδου, επισπεύδοντος 
Λιμενικού Ταμείου Δωδεκανήσου. 

Χαράξαμε τη γραμμή του αιγιαλού με συνεχόμενη κόκκινη πο¬ 
λυγωνική γραμμή με στοιχεία ΑΒΓΔΔ'ΕΖΗΘΙΚΛΜΝΞΟΠΡ 
με εξάρτηση των κορυφών αυτής από σταθερά σημεία σημειού¬ 
μενα επί του εδάφους με τσιμεντοπασσάλους επί υψομετρικού - 
τοπογραφικού διαγράμματος αποτελούμενο από πέντε (5) πίνα¬ 
κες κλίμακας 1:5000 που συντάχθηκε τον Μάιο 1992 από τον 
Πολιτικό Μηχανικό Γεώργιο Ψαρομπά για λογαριασμό του Λιμενι¬ 
κού Ταμείου Δωδεκανήσου και το οποίο διάγραμμα ελέγχθηκε 
και θεωρήθηκε, ως προς την ακρίβεια της αποτύπωσης των προς 
τη θάλασσα ορίων των ιδιοκτησιών, στις 28.5.1992, από τη Δ/νση 
Τεχνικών Υπηρεσιών Νομαρχίας Δωδεκανήσου. 

Η καθορισθείσα και χαραχθείσα επί του προαναφερομένου το- 
πογραφικού διαγράμματος οριογραμμή αιγιαλού, αποτελεί το 
όριο του μεγίστου πλην συνήθους χειμερίου κύμματος, προσαυ¬ 
ξημένο κατά 12 μέτρα, σύμφωνα με τις διατάξεις του άρθρου 3 
ΚΔ 132/29 που διατηρήθηκε σε ισχύ με το άρθρο 8 Ν. 510/1947. 

Τμήμα του αιγιαλού, αυτό δηλαδή μεταξύ των κορυφών Α Β Γ Δ, 
χαράχθηκε ως εντός οικισμού ευρισκόμενο και ως εκ τούτου, επί¬ 
σης σύμφωνα με τον κτηματολογικό κανονισμό δεν προσμετρήθηκε 
δωδεκάμετρη ζώνη επί της ζώνης ανάβασης χειμερίου κύμματος. 

Οριογραμμή παραλίας χαράχθηκε σε τέσσαρα (4) σημεία επί 
των προς τη θάλασσα ορίων των ιδιοκτησιών (στα σημεία όπου η 
οριογραμμή αιγιαλού δεν τέμνει τις ιδιοκτησίες) με συνεχόμενη 
κίτρινη πολυγωνική γραμμή και με στοιχεία αντίστοιχα (1-2-3- 
4) (5-6-7-8-9-10-11) (12-13-14-15) (16-17-18). 

Ο καθορισμός των ορίων αιγιαλού και παραλίας στη θέση αυτή 
γίνεται για πρώτη φορά, ενώ ούτε και στις παράπλευρες περιοχές 
έχει καθορισθεί. 

Εντός της ζώνης του αιγιαλού δεν υπάρχουν μόνιμα κτίσματα, 
υπάρχουν όμως στη ζώνη της παραλίας δηλαδή μικρό τμήμα του 
εργοστασίου Ρόδια καταλαμβάνει μέρος (ελάχιστο) αυτής. 

Παρατηρήθηκε διαφορά μεταξύ της σημερινής ακτογραμμής 
και αυτής που εμφανίζεται στους Κτηματολογικούς χάρτες, η 
οποία όμως οφείλεται στη διάβρωση της ξηράς από τη θάλασσα 
εξ αιτίας των λατομείων που υπήρξαν στο παρελθόν στην πε¬ 
ριοχή, από τις Ιταλικές Αρχές Κατοχής. 

Ο καθορισμός της παραπάνω οριογραμμής του αιγιαλού γίνεται 
προς εξυπηρέτηση της κατασκευής Τεχνικών έργων στην πε¬ 
ριοχή από το Λιμενικό Ταμείο Δωδεκανήσου. 

Η Επιτροπή 
Ο Πρόεδρος 
θ. ΚΥΡΙΑΚΟΠΟΥΛΟΣ 
Τα Μέλη 
Π. ΣΥΡΤΣΑΚΟΣ 
Π. ΠΑΡΑΣΚΕΥΑΣ 


ι ννιπνΝίυ 

ΑΝΑΚΟΙΝΩΣΕΙΣ 

Αριθ. ΑΜ 3116/Φ απαλ. (2) 

Ανακοίνωση παρακατάθεσης για την απαλλοτρίωση ακινήτων για 
τη βελτίωση της οδού Χαλκίδας - Αφρατίου. 

Ο ΝΟΜΑΡΧΗΣ ΕΥΒΟΙΑΣ 

Σύμφωνα με τα άρθρα 7 και 8 του ΝΔ 797/71 περί αναγκαστι¬ 
κών απαλλοτριώσεων, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακί¬ 
νητα που απαλλοτριώθηκαν αναγκαστικό με τις αριθ. 1353/ 
21.2.90 και 1137/14.2.90 αποφάσεις Νομάρχη Εύβοιας (ΦΕΚ 
114/Δ/8.3.90 και 117/9.3.90). 

β) Τους ενυπόθηκους δανειστές και τους τρίτους διεκδικητές 
των ακινήτων αυτών, ότι η αποζημίωση της εδαφικής επιφάνειας 
και των επικείμενων της, όπως περιγράφονται στο σχετικό κτημα- 
τολογικό πίνακα, που καθορίσθηκε με την 144/1991 απόφαση 
του Μονομελούς Πρωτοδικείου Χαλκίδας, έχει παρακατατεθεί 
στο Ταμείο Παρακαταθηκών και Δανείων Χαλκίδας. 

Σχετικά έχει εκδοθεί το αριθ. 22163/25.3.93 γραμμάτιο σύ¬ 
στασης παρακαταθήκης ποσού 91.099.650. 

Η παρούσα να δημοσιευθεί στην Εφημερίδα της Κυβερνή- 
σεως. 

Χαλκίδα, 24 Μαΐου 1993 

Ο Νομάρχης 
ΕΥΘ. ΔΡΟΣΟΣ 


Αριθ. 997 (3) 

Ανακοίνωση Παρακαταθέσεως αποζημιώσεως για απαλλοτρίωση 
ακινήτων προς κατασκευή λιμνοδεξαμενής στη θέση «ΛΙ- 
ΒΑΔΑ» Κοιν. Στενής νήσου ΤΗΝΟΥ. 

Ο ΝΟΜΑΡΧΗΣ ΚΥΚΛΑΔΩΝ 

Σύμφωνα με τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων», γνωστοποιούμε: 

α) Σε όσους ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την 811/1.6.1992 (ΦΕΚ 
585/19.6.92 τ. Δ') απόφαση Νομάρχη Κυκλάδων για κατασκευή 
λιμνοδεξαμενής στη θέση «ΛΙΒΑΔΑ» Κοινότητας Στενής νήσου 
Τήνου έκτασης 74.243 μ2. 

β) Τους ενυπόθηκους δανειστές και τους τρίτους διεκδικητές 
των ακινήτων αυτών, ότι η αποζημίωση, που καθορίσθηκε με την 
3 ΕΙΔ/1993 απόφαση Μονομελούς Πρωτοδικείου Σύρου για τα 
παραπάνω ακίνητα που εικονίζονται στα κτηματολογικά διαγράμ¬ 
ματα και πίνακες του Μηχανικού Κ. Χρυσάφη Μαρτίου 92 και εί¬ 
ναι θεωρημένα στις 9.4.92 από τη Δ/ντή Τεχνικών Μελετών και/ 
Κατασκευών του Υπ. Γεωργίας Δ. Μαραγκουδάκη, έχει παρακα¬ 
τατεθεί στο Ταμείο Παρακαταθηκών και Δανείων (ΔΟΥ Τήνου). 

Σχετικά έχουν εκδοθεί τα 2315/3.5.93 και 2324/24.5.93 
γραμμάτια συστάσεως Παρακαταθήκης δρχ. 42.698.900 (σαρά¬ 
ντα δύο εκατομμύρια εξακόσιες ενενήντα οκτώ χιλιάδες εννιακό¬ 
σιες). 

γ) Η αποζημίωση θα αποδοθεί στα πρόσωπα που θα αναγνωρι- 
σθούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυ- 
βερνήσεως. 

Ερμούπολη, 24 Μαΐου 1993 
Η Νομάρχης 
ΚΑΤΕΡΙΝΑ ΓΙΑΒΑΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


